Georgi Asparukhov

Georgi Rangelov Asparukhov (bulgarsk: Георги Рангелов Аспарухов) (født 4. mai 1943 i Sofia, død 30. juni 1971 samme sted) var en bulgarsk fotballspiller, som spilte i angrep hos Levski Sofia og Botev Plovdiv. Han regnes som en av Bulgarias største fotballspiller gjennom tidene og fikk flere landskamper for , før han døde i en bilulykke sammen med landslagskollegaen Nikola Kotkov i 1971.

Asparukhov spilte på klubbnivå hovedsakelig for Levski Sofia i hjemlandet. Han spilte også et par sesonger hos Botev Plovdiv, og ble i 1965 kåret til årets fotballspiller i Bulgaria.

Asparukhov ble den 30. juni 1971, i en alder av 28 år og på toppen av sin karriere, drept i en bilulykke sammen med klubb- og landslagskollegaen Nikola Kotkov. Hjemmebanen til Levski Sofia har fått navnet Georgi Asparukhov stadion til hans minne.

 Landslagskarriere 
Asparukhov spilte i årene mellom 1961 og 1971 totalt 50 kamper og scoret 19 mål for det , og deltok ved hele tre VM-sluttspill (VM i fotball 1962, VM i fotball 1966 og VM i fotball 1970). Ved sluttspillet i Chile i 1962 ble han den første bulgarske VM-målscorer noensinne, da han i et 1–6-nederlag mot  scoret Bulgarias eneste mål i turneringen. 

 Referanser 

 Eksterne lenker 

 Footballdatabase.eu – Spillerinfo om Asparukhov
 National-football-teams.com – Spillerinfo om Asparukhov
  Profil på LevskiSofia.info

Kategori:Bulgarske fotballspillere
Kategori:Spillere i Fotball-VM 1962
Kategori:Spillere i Fotball-VM 1966
Kategori:Spillere i Fotball-VM 1970
Kategori:Fotballspillere for Levski Sofia
Kategori:Fotballspillere for PFC Botev Plovdiv
Kategori:Personer fra Sofia
Kategori:Fødsler i 1943
Kategori:Dødsfall i 1971